Id-Direttiva tal-Kunsill
tal-5 ta’ Diċembru 1978
dwar l-approssimazzjoni tal-liġijiet ta' l-Istati Membri dwar il-magni awtomatiċi li jivverifikaw il-piż u li jiggradaw il-piż
(78/1031/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekomomika Ewropea, u partikolarment l-artikolu 100 tiegħu,
Wara li kkunsidra l-proposta tal-Kummissjoni [1],
Wara li tikkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3]
Billi fl-Istati Membri varji l-kostruzzjoni u l-metodi ta' kontroll ta’ magni awtomatiċi li jivverifikaw il-piż u li jiggradaw il-piż huma soġġetti għal disposizzjonijiet mandatorji li huma differenti minn Stat Membru għall-ieħor u konsegwentement jostakolaw in-negozju f'tali strumenti; billi huwa għalhekk neċessarju li dawn id-disposizzjonijiet jiġu mqarrba;
Billi d-Direttiva tal-Kunsill 71/316/KEE tas-26 ta’ Lulju 1971 dwar l-approssimazzjoni tal-liġijiet ta' l-Istati Membri dwar disposizzjonijiet komuni kemm għal strumenti ta’ kejl kif ukoll għal metodi ta' kontroll metroloġiku [4], kif l-aħħar emendat mid-Direttiva 72/427/KEE [5], stabbilixxa l-proċeduri ta’ l-approvazzjoni tal-mudell fil-KEE u l-verifika inizjali fil-KEE; billi skond dik id-Direttiva huwa neċessarju li jiġu stabbiliti r-rekwiżiti tekniċi li l-manifattura u t-tħaddim tal-magni awtomatiċi li l-piż u li jiggradaw il-piż għandhom jissoddisfaw sabiex jiġu importati, jitqiegħdu fuq is-suq u użati liberalment wara li jkunu għaddew mill-ispezzjonijiet rekwiżiti u li jkunu ġew provduti bil-marki u s-sinjali rekwiżiti.
ADOTTA DIN ID-DIRETTIVA:
Artikolu 1
Din id-Direttiva tapplika għal magni awtomatiċi li jivverifikaw il-piż u li jiggradaw il-piż. Dawn l-istrumenti huma definiti f'Taqsima 1 ta' l-Anness.
Artikolu 2
Dawk il-magni li jivverifikaw il-piż u li jiggradaw il-piż li jista’ jkollhom il-marki u s-sinjali tal-KEE huma deskritti fl-Anness.
Huma suġġetti għall-approvazzjoni tal-mudell tal-KEE u għandhom jiġu soġġetti għall-verifika inizjali tal-KEE.
Artikolu 3
L-ebda Stat Membru ma jista' jrażżan, jipprojbixxi jew jirrestrinġi t-tqegħid fuq is-suq jew id-dħul fis-servizz ta’ magni awtomatiċi li jivverifikaw il-piż u li jiggradaw il-piż li għandhom il-marka ta' approvazzjoni tal-mudell tal-KEE jew il-marka tal-verifika inizjali tal-KEE għal raġunijiet dwar il-karatteristiċi metroloġiċi tagħhom.
Artikolu 4
1. L-Istati Membri għandhom idaħħlu fis-seħħ il-liġijiet, regolamenti u d-disposizzjonijiet amministrativi neċessarji biex jissoddisfaw din id-Direttiva fi żmien 18-il xahar min-notifika u jinfurmaw lill-Kummissjoni minnufih.
2. L-Istati Membri għandhom jikkomunikaw lill-Kummissjoni t-test tad-disposizzjonijiet ewlenin tal-liġi nazzjonali li huma jadottaw fil-kamp kopert minn din id-Direttiva.
Artikolu 5
Din id-Direttiva hija indirizzata lill-Istati Membri.
Magħmula fi Brussel, il-5 ta’ Diċembru 1978.